סכר טאלקאן

סכר טָאלקָאן (בפרסית: سد طالقان) הוא סכר המייצר את מאגר המים טאלקאן שהוא אחד מחמשת מקורות המים העיקריים של מטרופולין טהראן. חלק מהמים מועבר לעיר האשתגרד . הסכר מנוצל לייצור אנרגיה הידרואלקטרית. מיקום הסכר נבנה על נהר שאהרוד, כ-140 קילומטרים צפונית מזרחית לטהראן, למרגלות הרי אלבורז, בפרובינציה אלבורז. היסטוריה הסקרים ומחקרים הראשונים לקראת בניית סכר טאלקאן החלו בשנת 1969. והושלמו רק ב-2002, מועד תחילת העבודה. בניית הסכר הושלמה ב-2006. מטרות הסכר שליטה על זרימת המים בנהר שאהרוד. אספקת מים למטרופולין טהראן. אספקת מים לחקלאות. הפקת אנרגיה הידרואלקטרית. נתונים ומאפיינים הסכר סוג סכר: סכר סוללה מחופה בסלעים בשיטת ריפראפ למניעת סחף. הפקת החשמל יכולת ייצור החשמל של תחנת הכוח היא 17.8 מגהוואט. מאגר טאלקאן קיבולת המאגר: 420 מיליון מטרים מעוקבים של מים. אורך המאגר: מעל 10 קילומטרים. סביב האגם הוקמו כמה מרכזי תיירות, ספורט ונופש. בעיות באוקטובר 2021 דֻווח שבשל היעדר משקעים במהלך השנים האחרונות, הסכר מכיל רק 210 מיליון מטרים מעוקבים של מים, דהיינו מחצית מהקיבולת שתוכננה (420 מיליון מטרים מעוקבים של מים). במחקר שנערך בשנת 2022 נמצא שהסכר שוקע בקצב ממוצע של 4 מ"מ בשנה. ראו גם הערות שוליים